10/10/2019 | Administración LocalMunicipal
Sada
Servizos Económicos
Establecemento do prezo público polo servizo de comedor escolar no CEIP Sada e os seus contornos

ANUNCIO Establecemento do prezo público polo servizo de comedor escolar no CEIP Sada e os seus contornos A Xunta de Goberno Local deste Concello en sesión celebrada o día 4 de outubro de 2019, adoptou, entre outros, o seguinte acordo: Primeiro. –Establecer o prezo público polo o servizo de comedor escolar no CEIP Sada e contornos, consonte o seguinte detalle: 1. Tarifa xeral por alumno: 3,5 €/día.2. Bonificacións: a) Serán beneficiarios dunha bonificación do 50% da tarifa xeral os alumnos de familias numerosas, sempre que o número de irmáns que fagan uso do comedor cumpra co requisito de familia numerosa (deberá acreditarse presentando copia do título de familia numerosa). b) Serán beneficiarios dunha bonificación do 25% da tarifa xeral os alumnos que teñan un irmán que xa faga uso do comedor escolar. c) Serán beneficiarios dunha bonificación do 50% da tarifa xeral os alumnos que a unidade familiar á que pertenza teña unha renda anual neta per capita menor a 7.000,00 €. (O concepto de unidade familiar é o definido na normativa do imposto da renda das persoas físicas.)  (A renda familiar anual neta per cápita obterase por agregación das rendas, de cada un dos membros da unidade familiar, que terán que presentar a declaración do Imposto sobre a renda das persoas físicas ou certificación da Axencia Tributaria de ingresos da persoa que non teña presentado a declaración do IRPF correspondentes ao exercicio fiscal anterior ao ano natural no que dea comezo o curso escolar). d) As bonificacións non serán acumulables aplicándose a máis favorable. Segundo. –Regular o réxime de pagamento do prezo público polo o servizo de comedor escolar no CEIP Sada e contornos: 1. O pagamento do servizo será exclusivamente por domiciliación bancaria para o cal se deberá aportar o certificado de conta bancaria no momento da presentación da solicitude.2. Cando se produza un cambio na conta da domiciliación, comunicarase, xunto co novo certificado de conta, antes do día 20 do mes.3. Os recibos pasaranse nos 10 primeiros días do mes seguinte.4. Ante a devolución dun recibo bancario cursarase notificación á familia polo medio máis rápido e por escrito, advertindo que si o impago persiste sete días despois causarase baixa automática do servizo.5. O pago do recibo devolto será cas recargas e xuros correspondentes.6. O terceiro aviso de impago (terceiro recibo devolto) por parte dunha familia, levará á restrición total do servizo de comedor durante ese curso coa perda da praza no mesmo.7. Para solicitar a baixa ou alta dun alumno no servizo de comedor, é necesario comunicalo antes do día 20 do mes anterior, e aportar o impreso destinado a tal fin, do contrario entenderase que continúan sendo usuarios do servizo e deberán aboar todo ese tempo.8. Non se descontarán os importes das comidas por non asistencia do alumno/a, excepto cando este non asista tampouco no horario lectivo e fora comunicado antes das 9.00 horas. Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia. Sada, 7 de outubro de 2019. O alcalde Óscar Benito Portela Fernández